ഇന്നത്തെ പ്രധാനവാര്ത്തകള് 17082021 പി സതീദേവി വനിതാ കമ്മിഷന് അധ്യക്ഷ പി സതീദേവി വനിതാ കമ്മിഷന് അധ്യക്ഷയാകും. സിപിഐഎം സംസ്ഥാന സെക്രട്ടറിയേറ്റിലാണ് തീരുമാനം. സിപിഐഎം സംസ്ഥാന സമിതി അംഗവും ജനാധിപത്യ മഹിളാ അസോസിയേഷന് സംസ്ഥാന സെക്രട്ടറിയുമാണ്. ഐ.എസ് ബന്ധം ആരോപിച്ച് കണ്ണൂരില് രണ്ട് യുവതികള് അറസ്റ്റില് ഐ.എസ് ബന്ധം ആരോപിച്ച് കണ്ണൂരില് രണ്ട് യുവതികള് അറസ്റ്റിലായി. ഷിഫ ഹാരിസ്, മിസ്ഹ സിദ്ദിഖ് എന്നിവരെയാണ് എന്.ഐ.എ. അറസ്റ്റ് ചെയ്തത്. സമൂഹമാധ്യമങ്ങളിലൂടെ ഇവര് ഐ.എസ്. ആശയപ്രചരണം നടത്തിയെന്ന എന്.ഐ.എ.യുടെ കണ്ടെത്തലിനെ തുടര്ന്നാണ് അറസ്റ്റ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മലയാളിയായ മുഹമ്മദ് അമീനോപ്പം ചേര്ന്ന് ഐ.എസ്. പ്രവര്ത്തനങ്ങളില് പ്രതികള് ഏര്പ്പെട്ടിരുന്നുവെന്ന് എന്.ഐ.എ. അറിയിച്ചു. അഫ്ഗാന് ജയിലുകളില് നിന്ന് മോചിതരായവരില് 9 മലയാളി യുവതികളെന്ന് റിപ്പോര്ട്ട് അധികാരം പിടിച്ചതിന് പിന്നാലെ അഫ്ഗാനിസ്ഥാനിലെ വിവിധ ജയിലുകളില് തടവിലായിരുന്ന 5000 ത്തോളം പേരെ താലിബാന് മോചിപ്പിച്ചതായി റിപ്പോര്ട്ട്. ഇസ്ലാമിക് സ്റ്റേറ്റ്, അല്ഖായിദ തീവ്രവാദികളാണ് ഇതില് ഏറിയ പങ്കും. മോചിതരായ ആയിരക്കണക്കിന് തടവുകാരില് ഐ.എസില് ചേരാനായി ഇന്ത്യ വിട്ട നിമിഷ ഫാത്തിമ അടക്കം ഒമ്ബത് മലയാളികള് ഉണ്ടെന്നാണ് വിവരം. പെഗസിസ് ഫോണ് ചോര്ത്തല് ദേശീയ സുരക്ഷയ്ക്കായി ഉപയോഗിക്കുന്നതില് തടസമില്ലെന്ന് കേന്ദ്രം സുപ്രിംകോടതിയില് പെഗസിസ് ഫോണ് ചോര്ത്തല് കേസില് സുപ്രിംകോടതിയില് വാദം പുനരാരംഭിച്ചു. അധിക സത്യവാങ്മൂലം നല്കണമെന്ന കോടതി നിര്ദേശം കേന്ദ്രസര്ക്കാര് നിരസിച്ചു. സുപ്രിംകോടതിയില് സമര്പ്പിച്ച രണ്ട് പേജ് സത്യവാങ്മൂലം സമഗ്രമാണെന്ന് സോളിസിറ്റര് ജനറല് തുഷാര് മേത്ത വാദിച്ചു. ഇന്ത്യന് നയതന്ത്ര ഉദ്യോഗസ്ഥരേയും വഹിച്ചുള്ള വിമാനം ഇന്ത്യയിലെത്തി കാബൂള് ഇന്ത്യന് എംബസിയിലെ 120 ഉദ്യോഗസ്ഥരേയും വഹിച്ചുള്ള വിമാനം ഗുജറാത്തിലെത്തി. വ്യോമസേനയുടെ C17 വിമാനം ജാംനഗര് വിമാനത്താവളത്തില് ഇറങ്ങി. രാജ്യത്തിന് ആശ്വാസം കൊവിഡ് ബാധിതര് കുറയുന്നു രാജ്യത്തെ പ്രതിദിന കൊവിഡ് കണക്കില് കുറവ്. 24 മണിക്കൂറിനിടെ 25,111 പേര്ക്ക് രോഗം സ്ഥിരീകരിച്ചു. 437 പേര് മരിച്ചു. 24 മണിക്കൂറിനിടെ രാജ്യത്ത് ഏറ്റവും കൂടുതല് മരണം റിപ്പോര്ട്ട് ചെയ്തത് കേരളത്തില്. സോളാര് കേസില് എഫ്ഐആര് സമര്പ്പിച്ചു ഉമ്മന്ചാണ്ടി അടക്കമുള്ള അഞ്ച് കോണ്ഗ്രസ് നേതാക്കള് പ്രതിപ്പട്ടികയില് സോളാര് കേസില് മുന് മുഖ്യമന്ത്രി ഉമ്മന്ചാണ്ടി അടക്കമുള്ളവര്ക്കെതിരെ എഫ്ഐആര് സമര്പ്പിച്ച് സിബിഐ. തിരുവനന്തപുരം യൂണിറ്റാണ് എഫ്ഐആര് സമര്പ്പിച്ചത്. മുന് മുഖ്യമന്ത്രി ഉമ്മന്ചാണ്ടി, ഇപ്പോള് സംഘടനാ ചുമതലയിലുള്ള എഐസിസി സെക്രട്ടറി കെ സി വേണുഗോപാല്, ഹൈബി ഈഡന്, എ പി അനില്കുമാര്, മുന് കോണ്ഗ്രസ് നേതാവും ഇപ്പോഴത്തെ ബിജപി ദേശീയ ഉപാധ്യക്ഷനുമായ എപി അബ്ദുള്ളക്കുട്ടി, അടൂര് പ്രകാശ് എന്നിവര്ക്കെതിരയാണ് എഫ്ഐആര്. അഫ്ഗാനിലെ ഇന്ത്യന് നയതന്ത്ര ഉദ്യോഗസ്ഥരെ ഒഴിപ്പിച്ച് തുടങ്ങി ആദ്യ വിമാനത്തില് 120 പേര് അഫ്ഗാനിസ്ഥാനില് നിന്ന് ഇന്ത്യന് നയതന്ത്ര ഉദ്യോഗസ്ഥരെ ഒഴിപ്പിച്ച് തുടങ്ങി. കാബൂളിലെ ഇന്ത്യന് എംബസിയിലെ 120 ഉദ്യോഗസ്ഥരേയും വഹിച്ച് കൊണ്ടുള്ള വ്യോമസേനയുടെ പ്രത്യേക വിമാനം കാബൂളില് നിന്ന് ഇന്ത്യയിലേക്ക് തിരിച്ചിട്ടുണ്ട്. അഫ്ഗാനില് നിന്ന് ഇന്ത്യന് പൗരന്മാരെ എത്തിക്കാന് അമേരിക്കന് സഹായം തേടി കേന്ദ്രസര്ക്കാര് താലിബാന് അധികാരം പിടിച്ചതിന് പിന്നാലെ അഫ്ഗാനിസ്താനില് ഉടലെടുത്ത രാഷ്ട്രീയ പ്രതിസന്ധി ഇന്ത്യയും അമേരിക്കയും ചര്ച്ച ചെയ്തു. വിദേശകാര്യമന്ത്രി എസ്. ജയശങ്കറും അമേരിക്കന് സ്റ്റേറ്റ് സെക്രട്ടറി ആന്റണി ബ്ലിങ്കനും തമ്മിലാണ് ചര്ച്ച നടത്തിയത്. പാചകവാതക വില വര്ധിപ്പിച്ചു ഗാര്ഹിക സിലിണ്ടറുകള്ക്ക് ഇനി 25 രൂപ അധികം നല്കണം രാജ്യത്ത് വീണ്ടും പാചകവാതക വില വര്ധിപ്പിച്ചു. ഗാര്ഹിക സിലിണ്ടറിന്്റെ വിലയാണ് വര്ധിപ്പിച്ചിരിക്കുന്നത്. 25 രൂപ വര്ധിപ്പിച്ച് നിലവില് 866 രൂപ 50 പൈസയാണ് ഒരു സിലിണ്ടറിന്്റെ പുതുക്കിയ വില. കഴിഞ്ഞ ജൂലൈയിലും ഗാര്ഹിക സിലിണ്ടറുകള്ക്ക് വില വര്ധിപ്പിച്ചിരുന്നു. കൊയിലാണ്ടിയില് യുവാവിനെ തട്ടിക്കൊണ്ടുപോയ സംഭവം ദുരൂഹതയുണ്ടെന്ന് റൂറല് എസ്പി കോഴിക്കോട് കൊയിലാണ്ടിയില് യുവാവിനെ തട്ടിക്കൊണ്ടുപോയ സംഭവത്തില് ദുരൂഹതയെന്ന് റൂറല് എസ്പി 24നോട്. സ്വര്ണക്കടത്ത് സംഘത്തിന്്റെ പകയാണ് തട്ടിക്കൊണ്ടുപോകലിനു പിന്നിലുള്ളതെന്ന് സംശയിക്കുന്നു ക്രൂര പീഡനങ്ങള് അനുഭവിച്ചു സ്ത്രീകള്ക്ക് സുരക്ഷയില്ല അഫ്ഗാനില് സമ്ബൂര്ണ അരക്ഷിതാവസ്ഥ: അഫ്ഗാന് അഭയാര്ത്ഥികള് അഫ്ഗാന് പൂര്ണമായും താലിബാന് നിയന്ത്രണത്തിലായതോടെ രാജ്യത്ത് നിന്ന് കൂട്ടപലായനം ആരംഭിച്ചിരിക്കുകയാണ്. അഫ്ഗാന് പ്രസിഡന്റ് അഷറഫ് ഗനിയും കൂട്ടാളികളും ഓമനിലേക്കാണ് കടന്നത്. മറ്റ്രാജ്യങ്ങളും അഫ്ഗാന് പൗരന്മാര്ക്കായി അതിരിഹികള് തുറന്നിരിക്കുകയാണ്. അഫ്ഗാനില് നിന്നുള്ള സേനാ പിന്മാറ്റത്തിലുറച്ച് നില്ക്കുന്നു തീരുമാനത്തില് കുറ്റബോധമില്ലെന്ന് ബൈഡന് അഫ്ഗാനിലെ സേനാ പിന്മാറ്റം ശരിവെച്ച് അമേരിക്കന് പ്രസിഡന്റ് ജോ ബൈഡന്. തീരുമാനം ഉറച്ചതായിരുന്നുവെന്നും അതില് കുറ്റബോധമില്ലെന്നും ജോ ബൈഡന് പറഞ്ഞു. അഫ്ഗാന് സംഭവങ്ങളുടെ പശ്ചാത്തലത്തില് രാജ്യത്തെ അഭിസംബോധന ചെയുകയായിരുന്നു ബൈഡന്. ഇന്ന് ചിങ്ങം ഒന്ന് മലയാളക്കരയ്ക്ക് പുതുവര്ഷ പിറവി ഇന്ന് ചിങ്ങം ഒന്ന്. മലയാളികള്ക്ക് ഇന്ന് പുതുവര്ഷാരംഭമാണ്. പഞ്ഞ കര്ക്കടകം മാറി ചിങ്ങപ്പുലരി പിറക്കുന്നതോടെ സമൃദ്ധിയുടേയും ഐശ്വര്യത്തിന്റെയും ദിനങ്ങളാണ് ഓരോ മലയാളിയ്ക്കും. കൊറോണ മഹാമാരിക്കിടയിലും പ്രതീക്ഷയോടെ പൊന്നിന് ചിങ്ങത്തെ വരവേല്ക്കാനൊരുങ്ങുകയാണ് ഓരോ മലയാളിയും. Story Highlight: todays headlines